કજાનઃ ગત વિશ્વકપમાં છ ગોલ કરનારા મિડફિલ્ડર જેમ્સ રોડ્રિગ્ઝ અને કેપ્ટન રાડમેલ ફાલ્કાઓએ પોતાની ખ્યાતિને અનુરૂપ પ્રદર્શન કરતાં ફિફા વિશ્વકપમાં પોતાની ટીમ કોલંબિયાને નોકઆઉટની રેસમાંથી બહાર થતી બચાવી લીધી. યેરી મીના, ફાલ્કાઓ અને કુલાડ્રાડોના ગોલની મદદથી દુનિયાની ૧૬મા નંબરની ટીમ કોલંબિયાએ ગ્રૂપ-એચના મુકાબલામાં આઠમા નંબરની ટીમ પોલેન્ડને ૩-૦થી હરાવીને તેને નોકઆઉટની રેસમાંથી બહાર ફેંકી દીધું.